Alfred Kipketer

Alfred Kipketer (født 28. desember 1996) er en kenyansk friidrettsutøver som konkurrerer i mellomdistanseløp, hovedsakelig 800 meter. Hans fremste internasjonale resultat er gull på 4 × 800 meter ved IAAF World Relays 2014.

 Idrettskarriere 
Kipketer deltok på 800 meter i Ungdoms-VM i friidrett 2013, og vant denne distansen med personlig rekord på 1.48,01, foran Konstantin Tolokonnikov og Kyle Langford.IAAF - 8th IAAF World Youth Championships > 800 Metres - Boys, besøkt 29. august 2015. Året etter deltok han i IAAF World Relays 2014, og var med på Kenyas stafettlag som vant 4 × 800 meter.IAAF - 4 x 800 Metres (8 laps) Men - Final, besøkt 29. august 2015. Han deltok også i Junior-VM i friidrett 2014, der han vant 800 meter, med tiden 1.43,95, som var årsbeste i verden for juniorer.IAAF - IAAF World Junior Championships 2014 > 800 Metres - men, besøkt 29. august 2015. 

Under IAAF World Relays 2015 deltok han på 4 × 800 meter, sammen med Nicholas Kiplangat Kipkoech, Timothy Kitum og Jeremiah Kipkorir Mutai, og de løp i mål på andreplass, men ble diskvalifisert fordi Kipkoech og Kitum vekslet for tidlig.IAAF - Men's 4x800m – IAAF/BTC World Relays, Bahamas 2015, besøkt 29. august 2015. Ved det kenyanske VM-uttaket i 2015 kom han på tredjeplass på 800 meter, og ble kvalifisert for VM i friidrett 2015 i Beijing. I VM kom han på åttendeplass i finalen, der han løp på 1.47,66. 

 Referanser 

 Eksterne lenker 

  Profil hos AllAthletics 

Kategori:Kenyanske mellomdistanseløpere
Kategori:Deltakere for Kenya under Sommer-OL 2016
Kategori:Friidrettsutøvere under Sommer-OL 2016
Kategori:Deltakere under VM i friidrett 2015